**PROJEKTS**

#### 2024.gada \_\_\_\_.\_\_\_\_\_\_\_\_ Lēmums Nr.\_\_\_\_

**Par atbalstu projektam “Daugavpils valstspilsētas pašvaldības dzīvokļu atjaunošana”**

Pamatojoties uz Pašvaldību likuma 10.panta pirmās daļas 21.punktu, likuma “Par pašvaldību budžetiem” 30.pantu, Daugavpils domes 2021.gada 23.septembra noteikumu Nr.5 „Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 48. punktu, Daugavpils valstspilsētas un Augšdaugavas novada attīstības programmas 2022. – 2027.gadam Investīciju un Rīcības plāna VTP1 „Aktīva, izglītota, radoša un vesela kopiena” rīcības virziena RV6 „Sociālā aizsardzība un pakalpojumi” uzdevumu U25 „Pilnveidot sociālo pakalpojumu infrastruktūru un materiāli tehnisko bāzi”, VTP3 ”Ilgtspējīgs mājoklis, vide un infrastruktūra” rīcības virziena RV14 „Pieejams un energoefektīvs mājoklis” uzdevumu U56 „Uzlabot daudzdzīvokļu ēku un tām piegulošo teritoriju apsaimniekošanu”, Ministru kabineta 2023.gada 19.septembra noteikumiem Nr.538 „Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa "Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus" 4.3.1.3. pasākuma "Sociālo mājokļu atjaunošana vai jaunu sociālo mājokļu būvniecība" īstenošanas noteikumi”,

Daugavpils valstspilsētas pašvaldības domes Pilsētas saimniecības un attīstības komitejas sēdes 2024.gada \_\_.februāra atzinumu, Daugavpils valstspilsētas pašvaldības domes Finanšu komitejas sēdes 2024.gada \_\_\_.februāra atzinumu,

 **Daugavpils valstpilsētas pašvaldības dome nolemj:**

1. Atbalstīt projekta “Daugavpils valstspilsētas pašvaldības dzīvokļu atjaunošana” pieteikuma sagatavošanu un iesniegšanu 4.3.1.3. pasākuma "Sociālo mājokļu atjaunošana vai jaunu sociālo mājokļu būvniecība" projektu iesniegumu atlases **pirmās kārtas** ietvaros.

2. Nodrošināt pašvaldības līdzfinansējumu un priekšfinansējumu projekta īstenošanai, saskaņā ar projekta īstenošanas nosacījumiem, no pašvaldības budžeta līdzekļiem vai aizņemtajiem līdzekļiem

3. Kontroli par lēmuma izpildi uzdot Daugavpils valstspilsētas pašvaldības domes priekšsēdētāja vietniekam V. Kononovam.

Pielikumā: Projekta “Daugavpils valstspilsētas pašvaldības dzīvokļu atjaunošana” apraksts.

Daugavpils valstspilsētas pašvaldības domes priekšsēdētājs A. Elksniņš

Pielikums

Daugavpils pilsētas pašvaldības

2024.gada \_\_\_.\_\_\_\_\_\_\_\_\_\_

lēmumam Nr.\_\_\_\_

**Projekta “Daugavpils valstspilsētas pašvaldības dzīvokļu atjaunošana” apraksts**

|  |  |
| --- | --- |
| **Projekta pieteicējs:** | Daugavpils valstspilsētas pašvaldība |
| **Projekta ilgums:** | līdz 2029.gada 31.decembrim (MK noteikumu Nr.538, 43.punkts) |
| **Projekta mērķis:** | nodrošināt cilvēka cienīgiem dzīves apstākļiem atbilstoša mājokļa pieejamību sociāli un ekonomiski mazaizsargātām personām un samazināt rindas pašvaldības dzīvokļu izīrēšanai |
| **Projekta izmaksas:** | **Projekta attiecināmās izmaksas: 764 705,88 EUR \*, t.sk.*** 650 000,00 EUR – Eiropas Reģionālās attīstības fonda līdzekļi, 85%;
* 114 705,88 EUR – pašvaldības līdzekļi, 15%.

\* *Norādītās izmaksas ir indikatīvas, saskaņā ar Ministru kabineta 2023.gada 19.septembra noteikumiem Nr.538, maksimāli pieejamais ERAF finansējums nepārsniedz 14 875 euro vidēji par vienu atjaunoto dzīvokli (ap 44 dzīvokļiem)* |
| **Projekta galvenās aktivitātes:** | *Pašvaldības īpašumā esošu un neizīrētu atsevišķu telpu grupu atjaunošana:** atsevišķu telpu grupu atjaunošana;
* elektroinstalāciju pārbaude;
* ēkas iekšējo inženiertīklu un inženiertīklu pievadu ierīkošana, pārbūve un atjaunošana;
* iekārtu un ierīču iegāde virtuves un sanitāro telpu funkcionalitātes nodrošināšanai;
* informatīvās plāksnītes uzstādīšana.
 |
| **Sasniedzamais rezultāts:** | * 44 modernizēti dzīvokļi, kurus pašvaldība izīrē sociāli un ekonomiski mazaizsargātām personām;
* noslēgti 44 dzīvojamo telpu īres līgumi ar personām, kuras reģistrētas [likumā "Par palīdzību dzīvokļa jautājumu risināšanā"](https://likumi.lv/ta/id/56812-par-palidzibu-dzivokla-jautajumu-risinasana) [3. panta](https://likumi.lv/ta/id/345674#p3) 1. un 2. punktā minētās palīdzības saņemšanai *(prioritāri bērniem, kas palikuši bez vecāku gādības*)
 |
| **Projekta īstenošanas vieta:** | Daugavpils pilsētas administratīvās teritorijas apkaimes:1. Ķīmija
2. Jaunā Forštadte
3. Ruģeļi
4. Centrs
 |

Daugavpils valstspilsētas pašvaldības

domes priekšsēdētājs A. Elksniņš